User talk:Vishnurathore0143

"महिला ही महिला की दुश्मन है"

(यात्रा कानपुर से फर्रुखाबाद)

कानपुर रेलवे स्टेशन पर मैं रेल के आने से लगभग 40 मिनट पहले ही पहुँच गया था और टिकट लेकर प्लेटफार्म पर जाकर वहीं ट्रेन का इंतजार करने लगा, जिसका ठीक समय 3 बजकर 17 मिनट का था।

मैंने वहाँ का नजारा देखा काफी भीड़भाड़ थी कोई अपने भाई-बहन के साथ, तो कोई अपने दोस्तों के साथ था, कोई अपनी प्रेमिका के साथ भी था इस तरह से काफी लोग वहाँ मौजूद थे। वहीं मेरी तरह कुछ लोग अकेले भी थे जो वहाँ बैठे हुए थे और रेलगाड़ी के आने का इंतजार कर रहे थे। धीरे-धीरे, इधर-उधर, घूम-घूम कर और बैठ कर सारा समय बीत चुका था, रेलगाड़ी आने ही वाली थी।

जैसे ही एनाउसमेंट होता है, कुछ लोग पटरी पर 60⁰ का कोण बनाकर रेलगाड़ी की ओर निहारने लगते हैं। इतने में रेलगाड़ी प्लेटफार्म की ओर बढ़ने लगी है और वहीं एक लड़की रेलगाड़ी की ओर निहारती है और वो खुद की ओर ध्यान नहीं देती कि वो कहाँ खड़ी है, वो बेखौफ थी उसे हादसे का कोई डर नहीं था। हालांकि वहाँ पर और भी महिलाऐं थीं उसके साथ भी कुछ उसकी बहिनें या सहेलियाँ थीं जो की उससे कुछ भी बोल नहीं रही थीं, इतने में कुछ लकड़ों से रहा नहीं गया और उनमें से एक लड़का बोल उठा दीदी आप रोकोगी तभी रुकेगी रेलगाड़ी वैसे तो हो सकता है कि सीधी चली जाए। इतने में उस लड़की ने और कुछ महिलाओं ने उस लड़के की ओर क्रोध भरी निगाहों से देखा, वो लड़का चुपचाप अपने दोस्तों के साथ वहाँ से आगे की ओर बढ़ जाता है।

तब तक रेलगाड़ी रुक जाती है और सारे लोग बैठने के लिए भागने लगते हैं वहीं मैं कुछ कम भीड़ देखकर एक डिब्बे की ओर बढ़ा और उस डिब्बे में चढ़ गया। देखा अंदर बैठने के लिए जगह नहीं थी फिर मैं उसमें से उतर कर दूसरे में चढ़ गया मगर उसमें भी काफी लोग थे और पूरा डब्बा गचा-गच भरा हुआ था फिर मैंने ऊपर की ओर देखा वहाँ कोई नहीं बैठा था मैंने वहीं अपना बैग रखा और ऊपर जाकर बैठ गया।

नीचे महिलाएँ बैठी हुईं थी जो कि आपस में बातें कर रही थीं, मैंने उनकी ओर ध्यान न देते हुए अपनी जेब से फोन निकाला और चलाने लगा कुछ समय बीता और अगला स्टेशन आ गया वहाँ कुछ लोग उतरे और कुछ लोग चढ़े भी जिनमें एक बुजुर्ग महिला जिसकी उम्र लगभग 65 वर्ष होगी, जो की खड़े होने में सक्षम नहीं थी जबकि पहले से बैठी हुई महिलाऐं सभी यंग थी। आई हुई बुजुर्ग महिला ने उन सभी की ओर आशा भरी निगाहों से देखा और कहा मुझे भी बैठ जाने दो, उनमें से एक महिला उत्तर देते हुए कहती है जगह नहीं है हम खुद दबे हुए बैठे हैं। सामने खड़े एक सज्जन ने विनम्रतापूर्क उस महिला से कहा बहन बैठ जाने दो ये कौन-सा आपका घर या निजी वाहन है, वैसे भी आप सिर्फ 4 लोग ही तो बैठी हो इन्हें भी एडजस्ट कर लो। इतने में वो महिला भड़क कर बोलती है, क्या अपने सर पे बिठा लूं आओ तुम भी बैठ जाओ। फिर सामने वाली सीट जिसपे 5 महिलाऐं पहले से बैठी थीं उसी सीट पर एक महिला ने उन्हें बैठाया।

अब शाँति का माहौल था, फिर कुछ ही देर बाद रेलगाड़ी अगले स्टेशन पर रुकती है और वहाँ एक यंग महिला जो कि एक छोटे से बच्चे को गोद में लिए थी उसने भी सभी महिलाओं की ओर आशा भरी निगाहों से देखा किसी ने उसे बैठने के लिए जगह नहीं दी फिर कुछ पल में ही उस बुजुर्ग महिला ने आई हुई महिला से कहा बिटिया यहाँ बैठ जाओ मैं खड़ी हो जाती हूं, वो शर्माते हुए कहती है नहीं माता जी आप बैठी रहो फिर उन माता जी ने जबरदस्ती उस महिला को बैठा दिया और मुस्कुराते हुए स्वयं खड़ी हो गई। एक माँ ने माँ का दर्द समझा।

- विष्णु राठौर ✍️